text: Mange indbrud i Syd- og Sønderjylland
  22 oktober 2010 kl. 15.51
  40 indbrud i døgnet - så ofte er tyvene på spil i Syd- og Sønderjylland, og der er lige nu en markant stigning i antallet af de uventede besøg.
  Selv om der er et samlet fald i antallet af indbrud i hele landet er det ikke billedet i Syd- og Sønderjylland. 
  Her bliver der begået næsten 40 indbrud om dagen og det viser sig at de ubudne gæster har været særdeles aktive i de sidste tre måneder her i landsdelen.
  Lige nu melder de to politikredse i Syd- og Sønderjylland om en bølge af indbrud i området. 
  I andet kvartal i år var der ubudne gæster 1566 gange i Syd- og Sønderjyllands politikreds. Det er steget til 1777 indbrud i 3. kvartal. 
  Sydøstjyllands politi havde kun 1520 indbrud i 2. kvartal,
  hvorimod indbrudstyvene tog revanche i 3. kvartal med hele 1826 indbrud.
  Der bliver altså begået 40 indbrud om dagen i TV SYDs sendeområde.
  Du kan på politiets hjemmeside se, hvor mange indbrud der er i netop din politikreds.
  link
  Statistik over indbrud i din politikreds
  